རྗེ་འདིའི་སྐྱེས་རབས་སྔོན་མ་ནི་རིགས་ལྡན་འཇམ་དབྱངས་གྲགས་པ་དང༌།ཉན་ཐོས་རབ་འབྱོར།རྒྱ་གར་ཤར་ཕྱོགས་ཀྱི་སློབ་དཔོན་ཆེན་པོ་ལེགས་ལྡན་འབྱེད།རྡོ་རྗེ་གདན་དུ་ཀརྨ་དེ་བ།སློབ་དཔོན་ཆོས་ཀྱི་གྲགས་པ།མཁས་གྲུབ་ལྷ་དབང་བློ་གྲོས།བོད་དུ་བཻ་རོ་ཙཱ་ན།ཨ་བྷ྄ཡ་ཀ་ར།སྣ་སྣམ་ཡེ་ཤེས།འགོས་ལོ།བསོད་ནམས་བླ་མ།ས་པཎ་སོགས་ཡིན་ཞིང༌།སྐུུ་ཕྲེང་ཕྱི་མ་ནི་བསོད་ནམས་ཕྱོགས་ཀྱི་གླང་པོ་ནས་ཉེ་བར་བཟུང་ད་ལྟའི་པཎ་ཆེན་ཆུང་སྲིད་རིན་པོ་ཆེ་དགེ་འདུན་ཆོས་ཀྱི་ཉི་མའི་བར་རིམ་པར་བྱོན་ཅིང༌།མ་འོང་ཤམ་བྷ་ལ་རུ།རིགས་ལྡན་དྲག་པོ་འཁོར་ལོ་ཅན་གྱི་སྐྱེ་བར་བཞེས་ཏེ་ཀླ་ཀློའི་སྡེ་རྣམས་བཅོམ་ནས་ཤམ་བྷ་ལ་རུ་འཇམ་མགོན་བླ་མའི་བསྟན་པ་རིན་པོ་ཆེ་རྒྱ་ཆེར་སྤེལ་བར་ཡང་བཤད་དོ།